Anexa nr.  la H.C.L.  ____________________nr.     
CONTRACT

DELEGAREA GESTIUNII SERVICIULUI DE ILUMINAT PUBLIC IN COMUNA CUCUTENI, JUD. IASI
CAPITOLUL I
Preambul

1. Gestiunea concesionară este modalitatea de gestiune prin care autoritățile administrației publice locale în calitate de Concedent transferă unui operator toate sarcinile și responsabilitățile privind furnizarea/ prestarea serviciilor de utilități publice, precum și administrarea și exploatarea sistemelor de utilități publice aferente acestora, pe baza unui contract, denumit în continuare contract de delegare a gestiunii.

2. Contractul prin intermediul căruia Concesionarul, în calitate de operator primește dreptul de a exploata lucrările/serviciile, preluând astfel și riscurile aferente exploatării acestora, este considerat a fi contract de concesiune de lucrări/servicii.
PĂRȚłLE CONTRACTANTE

În temeiul Legii nr.51/2006 privind serviciile comunitare de utilități publice, cu modificările și completările ulterioare, ale Legii nr. 230/2016 a serviciului de iluminat public, privind concesiunile de lucrări și concesiunile de servicii și ale Hotărârii Guvernului nr.867/2016 pentru aprobarea normelor metodologice de aplicare a prevederilor referitoare la atribuirea contractului de concesiune de lucrări și concesiune de servicii din legea 100/2016 s-a încheiat prezentul contract de concesiune, între:
 COMUNA CUCUTENI, cu sediul in localitatea , str.               , telefon/fax:       ,  codul fiscal:        ,  reprezentat legal prin                     – primar,  în calitate de CONCEDENT (beneficiar), pe de o parte 

și

S .C. ................................................. cu sediul în .................., str. ..................., nr. ..., jud./sect., cod poștal:............telefon ................... , fax ..................., e-mail:.....................număr de înmatriculare ORC ..................., CUI : RO .............., înregistrată la Registrul Comerțului cu nr. ........................ , capital social ..................., cont ......................... deschis la Trezoreria ................., reprezentată prin .......................... având  funcția de ...................................., denumită în cele ce urmează CONCESIONAR (operator de servicii publice), pe de altă parte

au încheiat prezentul contract de delegare a gestiunii serviciului de iluminat public

CAPITOLUL II

Obiectul contractului de delegare a gestiunii

Art. 1. (1) Obiectul contractului îl constituie delegarea gestiunii serviciului de iluminat public în comunei Cucuteni, jud. Iasi și cuprinde totalitatea acțiunilor și activităților de utilitate publică și de interes economic și social general desfășurate la nivelul unității administrativ-teritoriale sub conducerea, coordonarea și responsabilitatea comunei Cucuteni, jud. Iasi, în scopul asigurării iluminatului public în comunei Cucuteni, jud. Iasi, inclusiv dreptul și obligația de a administra și de a exploata infrastructura tehnico-edilitară aferentă acestuia, în conformitate cu Regulamentul serviciului de iluminat public (Anexa nr. 1) și a Caietului de sarcini specific (Anexa nr. 2).

(2) Serviciul de iluminat public cuprinde:

- iluminatul stradal-rutier; 

- iluminatul stradal-pietonal; 

- iluminatul arhitectural; 

- iluminatul ornamental;
- iluminatul ornamental-festiv.
 (3) Serviciul de iluminat public se realizează prin intermediul unui ansamblu tehnologic și funcțional, alcătuit din construcții, instalații și echipamente specifice, denumit în continuare sistem de iluminat public fiind format din puncte de aprindere, cutii de distribuție, cutii de trecere, linii electrice de joasă tensiune subterane sau aeriene, fundații, stâlpi, instalații de legare la pământ, console, corpuri de iluminat, accesorii, conductoare, izolatoare, cleme, armături, echipamente de comandă, automatizare și măsurare utilizate pentru iluminatul public.

(4) Prestațiile și lucrările asigurate de concesionar sunt următoarele:

a) întreținerea – menținerea în starea de funcționare a elementelor aparținând sistemului de iluminat public pentru asigurarea funcționării continue și optime a echipamentelor aferente sistemului de iluminat public prin înlocuirea componentelor dictate de menținerea parametrilor lumino-tehnici la nivelele standardului EN13201/20015 și a unui raport optim între acești parametri și consumul de energie electrică;
b) realizarea iluminatului festiv/iluminat festiv de sărbători prin închirierea/achiziționarea, montarea și demontarea echipamentelor. Pentru execuția lucrărilor de iluminat festiv se vor utiliza numai surse cu tehnologie LED. Produsele utilizate: figurine 3D, 2D, brad împodobit cu înălțimea de peste 15 m, plase luminoase, țurțuri luminoși, ghirlande luminoase, etc;

c) montarea/demontarea și asigurarea de asistență tehnică pentru instalațiile electrice necesare în  cadrul manifestărilor cultural-artistice din comuna Cucuteni, jud. Iasi;___________________;
d) modernizarea și extinderea infrastructurii sistemului de iluminat public - rețea, stâlp, corp, consolă, punct de măsură și control, etc., în baza Programelor stabilite de Concedent.
e) preluarea reclamațiilor sistemului de iluminat public. 

Art. 2.  Obiectivele Concedentului sunt:

 a) ridicarea gradului de civilizație, a confortului și a calității vieții;

 b) creșterea gradului de securitate individuală și colectivă în cadrul comunității locale, precum și a gradului de siguranță a circulației rutiere și pietonale;

 c) punerea în valoare, prin iluminat adecvat, a elementelor arhitectonice și peisagistice ale comunei Cucuteni, jud. Iasi,  precum și marcarea evenimentelor festive și a sărbătorilor legale sau religioase;
 d) susținerea și stimularea dezvoltării economico-sociale a localității;

 e) funcționarea și exploatarea în condiții de siguranță, rentabilitate și eficiență economică a infrastructurii aferente serviciului.
Art.3. Comuna Cucuteni păstrează prerogativele privind dreptul de a urmări, controla și supraveghea toate activitățile în legătură cu Serviciul de Iluminat Public din Comuna Cucuteni 

a) modul de respectare și de îndeplinire a obligațiilor contractuale asumate de concesionar prin oferta depusă și prezentul contract; 

b) calitatea și eficiența serviciilor furnizate/prestate la nivelul indicatorilor de performanță stabiliți prin Regulamentul Serviciului de Iluminat Public din Comuna Cucuteni 
c) modul de administrare, exploatare, conservare și menținere in funcțiune a SIP parte componentă din infrastructura edilitar-urbană a Comunei Cucuteni
Art. 4. Categoriile de bunuri ce vor fi utilizate de operator în derularea contractului sunt următoarele:

a) bunuri de retur - sunt bunurile publice transmise cu titlu gratuit în administrarea concesionarului, inclusiv cele realizate pe durata contractului de delegare în scopul îndeplinirii obiectivelor delegării și care, la încetarea contractului, revin de plin drept gratuit, în bună stare, exploatabile și libere de orice sarcini sau obligațiiConcedentului. 

b) bunuri de preluare - sunt bunuri de preluare acele bunuri care la încetarea contractului de delegare pot reveniConcedentului, în măsura în care acesta din urma își manifestă intenția de a prelua bunurile respective în schimbul plății unei compensații, în condițiile legii;

c) bunuri proprii - sunt bunuri proprii acele bunuri care la încetarea contractului rămân în proprietatea concesionarului.

Predarea – primirea bunurilor de retur și de preluare vor fi consemnate în procesul-verbal care se va încheia în acest scop.
Art. 5.  Contractul de delegare a gestiunii are ca anexe următoarele:

· ANEXA NR. 1 - Regulamentul de organizare și funcționare a serviciului de iluminat public în comuna Cucuteni, jud. Iasi
· ANEXA NR. 2 - Caietul de sarcini al serviciului de iluminat public în ____________________;
· ANEXA NR. 3 - Propunerea financiara
· ANEXA NR. 4 - Inventarul bunurilor mobile și imobile, aferente Sistemului de Iluminat public din Comuna Cucuteni 

· ANEXA NR. 5 - Proces verbal de predare-preluare a bunurilor prevăzute la punctul 4) 

· ANEXA NR. 6 - Garanția de bună execuție, după constituire 

· ANEXA NR. 7- Răspunsurile la solicitările de clarificări 

· ANEXA NR. 8 - Alte documente- dacă este cazul.
CAPITOLUL III
 Durata contractului

Art. 6 Durata contractului de delegare a gestiunii este de 5 ani, incepand cu data semnarii acestuia, cu posibilitatea prelungirii, în condițiile legii, prin act adițional aprobat de Consiliul Local al comunei Cucuteni, jud. Iasi și numai după realizarea unei analize privind eficiența economică a serviciului.
Art. 7. Concesionaruł va asigura desfășurarea serviciului minim, dacă este cazul, și de la data expirării prezentului contract până la stabilirea noului operator desemnat și semnarea unui nou contract dar nu mai mult de 90 de zile.
CAPITOLUL IV 
Redevența
Art. 8. Redevența totală este de 1% din valoarea veniturilor încasate de către concesionar, dovedite cu documente justificative financiar-contabile, care va fi plătită în lei la cursul zilei în care se face şi care va putea fi majorată, conform cu prevederile legate în cazul preluării rețelei de iluminat aflată în proprietatea distribuitorului, prin act adițional.

Art. 9. Pentru neplata redevenței la termenul stabilit in prezentul contract de concesionare, concesionarul va plăti o penalizare in conformitate cu Legea or.72 din 25/03/2013.

Art. 10. Suma prevăzută la art. 6 va fi plătită prin ordin de plată, în contul de redevență nr. ___________________ deschis la Trezoreria , până la data de 30 a lunii martie a fiecărui an 
CAPITOLUL V
Drepturile părților
Drepturile concesionarului

Art. 11.  Concesionarul are următoarele drepturi:

a) Să exploateze în mod direct, pe riscul și pe răspunderea sa, bunurile , activitățile și serviciul de iluminat public ce fac obiectul prezentului contract de concesiune; 
b)  Să execute lucrări pe drumurile și în spațiile pe care există rețele de iluminat public, cu obligația de a asigura siguranța circulației publice, refacerea trotuarelor, pavajelor, imbrăcăminților rutiere și a spațiilor verzi, precum și protejarea/refacerea altor rețele adiacente dacă acestea au fost afectate de intervențiile sale; 
c) Să preia la semnarea contractului liber de sarcini serviciul de iluminat public cu toate componentele sale; 
d) Să preia pe bază de inventar sistemul de iluminat public liber de orice sarcini, precum și toate componentele sale, atât cele aparținând domeniului public și privat al Comunei Cucuteni, cât și cele pentru care acesta are potrivit legii dreptul de folosință gratuită a acestora, pe toată durata de folosință a acestora; 
e) Să proiecteze și să execute orice lucrări suplimentare în sistemul de iluminat public, solicitate de concedent; 
f) Să întrerupă prestarea serviciului de mentenanță a iluminatului public, cu un preaviz de 10 zile, în cazul în care, concedentul nu-și respectă obligația de plată, potrivit art. 15,16,17 din prezentul contract de concesionare: 
g) Să rezilieze contractul în cazul în care concedentul nu-și îndeplinește sistematic, pentru o perioadă mai mare 3 luni, obligațiile de plată, potrivit serviciul prestat; 
h) Să emită în condițiile legii, avize tehnice utilitare privind amplasarea de lucrări civile sau industriale pe domeniul public pe care se află situat sistemul de iluminat public al Comunei Cucuteni. 

 Drepturile Concedentului

Art. 12. Concedentul are următoarele drepturi:

a) de a monitoriza și controla modul de respectare a obligațiilor stabilite în sarcina operatorului, cu privire la: respectarea indicatorilor de performanță și a nivelurilor serviciului, ajustarea periodică a tarifelor conform formulelor de ajustare pentru exploatarea eficientă și în condiții de siguranță a sistemelor de utilități publice sau a altor bunuri aparținând patrimoniului public și/sau privat al unității administrativ-teritoriale, aferente serviciului, realizarea investițiilor prevăzute în contractul de delegare a gestiunii în sarcina operatorului, de asigurare a protecției mediului și a domeniului public, de asigurare a protecției utilizatorilor;
b) de a solicita informații cu privire la nivelul și calitatea serviciului furnizat/prestat;

c) de a stabili și de a aproba programele de reabilitare, extindere și modernizare a dotărilor existente, cu consultarea concesionarului;

d) de a corela cu programele de dezvoltare economico-socială a comunei Cucuteni, jud. Iasi și de amenajare a teritoriului, efectuarea lucrărilor de investiții în scopul realizării acestora într-o concepție unitară;

e) de a aproba studiile de fezabilitate privind reabilitarea, extinderea și modernizarea dotărilor publice aferente serviciului public concesionar;

f) de a realiza investiții de interes comun în domeniul infrastructurii tehnico-edilitare aferente serviciului public concesionar;

g) de a finanța realizarea de lucrări necesare serviciului public concesionar;

h) de a contracta sau garanta împrumuturi pentru finanțarea programelor de investiții în vederea dezvoltării, reabilitării și modernizării sistemelor existente;

i) de a-și manifesta intenția de a dobândi bunurile de preluare și de a solicita concesionarului încheierea contractului de vânzare-cumpărare cu privire la aceste bunuri. În termen de 30 de zile,Concedentul este obligat să își exercite dreptul de opțiune sub sancțiunea decăderii;

j) de a inspecta bunurile, activitățile și serviciul public concesionar; 

k) de a verifica stadiul de realizare a investițiilor, precum și modul în care este satisfăcut interesul public; 

l) de a verifica respectarea obligațiilor asumate prin contract, cu notificarea prealabilă a concesionarului și în condițiile prevăzute în caietul de sarcini și în regulamentul serviciului;

m) de a aproba structura și ajustările de tarife propuse de către concesionar, în baza avizului autorității de reglementare și în conformitate cu prevederile legale în vigoare;

n) de a rezilia contractul, în condițiile legii, în cazul în care concesionarul nu respectă obligațiile asumate prin contractul de delegare. 
CAPITOLUL VI
 Obligațiile părților
Obligațiile concesionarului

Art. 13.  Concesionarul are următoarele obligații:

a) să obțină de la autoritățile competente, avizele, acordurile și autorizațiile necesare prestării/furnizării serviciului/activității concesionare, în termen de 90 de zile de la data semnării contractului;

b) să respecte angajamentele luate prin contractul de delegare a gestiunii;

c) să respecte prevederile regulamentului serviciului concesionar, caietului de sarcini al serviciului și ale celorlalte reglementări specifice serviciului concesionar;

d) să respecte indicatorii de performanță prevăzuți în anexa la regulamentul serviciului concesionar;

e) să furnizeze Concedentului informațiile solicitate și să asigure accesul la toate informațiile necesare în vederea verificării și evaluării funcționării și dezvoltării serviciului public concesionar în conformitate cu clauzele contractului de delegare și cu prevederile legale în vigoare;

f) să aplice metode performante de management care să conducă la reducerea costurilor de operare, inclusiv prin aplicarea procedurilor concurențiale oferite de normele legale în vigoare;

g) să preia de laConcedent, pe bază de proces-verbal de predare-preluare, patrimoniul aferent realizării serviciului concesionar;

h) să efectueze serviciul public concesionar conform prevederilor regulamentului serviciului și caietului de sarcini, în condiții de calitate și eficiență;

i) să fundamenteze și să supună aprobării prețurile/tarifele ce vor fi utilizate pentru serviciul/activitatea concesionar/concesionară, ori de câte ori este necesar;

j) să nu subdelege serviciul și bunurile care fac obiectul delegării;

k) să plătească redevența la valoarea prevăzută și la termenul stabilit în contractul de delegare a gestiunii;

l) să ia toate măsurile necesare privind bunurile de retur, astfel încât, la încheierea contractului de delegare, să nu fie afectată capacitatea Concedentului de a realiza serviciul;

m) să fundamenteze necesarul anual de fonduri pentru investiții din surse proprii;

n) să propunăConcedentului scoaterea din funcțiune a mijloacelor fixe aparținând patrimoniului concesionar în baza legislației în vigoare;

o) să transmităConcedentului modificările de patrimoniu apărute în cursul anului, precum și situația patrimoniului public (cantitativ şi valoric) la data de 31 decembrie a fiecărui an pentru înregistrarea în contabilitatea acestuia;

p) să restituie bunurile de retur, în deplină proprietate, în mod gratuit și libere de orice sarcini, la încetarea contractului de delegare a gestiunii;

q) la încetarea contractului de delegare a gestiunii din alte cauze decât termenul, forța majoră, concesionarul este obligat să asigure continuitatea prestării activității în condițiile stipulate în contract, până la preluarea acesteia de cătreConcedent, dar nu mai mult de 90 de zile;

r) să notifice cauzele de natură să conducă la reducerea activității și măsurile ce se impun pentru asigurarea continuității activității;

s) să ia măsurile necesare privind igiena, siguranța la locul de muncă și normele de protecție a muncii;

t) să predea, la încheierea contractului, toată documentația tehnico-economică referitoare la serviciul gestionat;

ț) să realizeze investiții, conform angajamentelor asumate;

u) să respecte condițiile impuse de natura bunurilor, activităților sau serviciului public (protejarea secretului de stat, materiale cu regim special, condiții de siguranță în exploatare, protecția mediului, protecția muncii, condiții privind folosirea și protejarea patrimoniului, etc.)

v) să încheie sigurarea de răspundere civilă în eventualitatea accidentelor provocate terților, Concedentului, salariaților sau reprezentanților Concedentului, ca urmare a executării Contractului- 500 euro an pe care o va prezenta si va pune la dispozitia Autoritatii contractante in termen de 30 zile de la incheierea procesului verbal de predare-primire;
w) în cazul în care concesionarul sesizează existența sau posibilitatea existenței unei cauze de natură să conducă la imposibilitatea realizării activității ori serviciului public, va notifica de îndată acest fapt autorității publice, în vederea luării măsurilor ce se impun pentru asigurarea continuității activității sau serviciului public;

x) să execute programele de reabilitare, extindere și modernizare a infrastructurii sistemului iluminatului public, în condițiile stabilite de prezentul contract.
Obligațiile Concedentului

Art. 14.Concedentul are următoarele obligații:

a) să predea concesionarului la data intrării în vigoare a contractului de delegare toate bunurile, instalațiile, echipamentele și dotările aferente întregii activități, cu inventarul existent, libere de orice sarcini, pe bază de proces-verbal de predare-preluare;

b) să faciliteze concesionarului autorizarea lucrărilor și investițiilor pe domeniul public și privat, în conformitate cu reglementările legale în vigoare;

c) să își asume pe perioada derulării contractului de delegare toate responsabilitățile și obligațiile ce decurg din calitatea sa de proprietar;

d) să ia toate măsurile pentru înlocuirea bunurilor pe care le scoate din uz, în așa fel încât să se păstreze capacitatea de a realiza serviciul public concesionar;

e) să nu îl tulbure pe concesionar în exercițiul drepturilor rezultate din prezentul contract de delegare;

f) să nu modifice în mod unilateral contractul de delegare, în afară de cazurile prevăzute expres de lege;

g) să notifice concesionarului apariția oricăror împrejurări de natură să aducă atingere drepturilor acestuia;

h) să verifice periodic următoarele: serviciul public furnizat și nivelul de calitate al acestuia; îndeplinirea indicatorilor de performanță stabiliți în anexa la Regulament; 

i) să întocmească și să aprobe programele de reabilitare, extindere și modernizare a infrastructurii sistemului iluminatului public;
j) să aprobe și să comunice lunar concesionarului, până la data de 25 a lunii, pentru luna următoare, Programul de lucrări pe categorii de activități. Programul lunar de lucrări pe categorii de activități, poate fi actualizat de către Concedent în caz de urgențe.
CAPITOLUL VII

Prețurile/tarifele practicate și procedura de stabilire,
modificare sau ajustare a acestora

Art. 15. Stabilirea, ajustarea și modificarea prețurilor și tarifelor se vor efectua în conformitate cu procedura de stabilire, modificare sau ajustare a prețurilor și tarifelor specifice serviciului concesionar și cu respectarea prevederilor legilor speciale. 

Art. 16. (1) Prețurile/tarifele pentru serviciul concesionar aprobate de către Consiliul Local al comunei Cucuteni la data semnării prezentului contract sunt prevăzute în Anexa nr. 3.
(2) Prețurile/tarifele menționate la alin. (1) vor fi revizuite în termen de 90 de zile de la data semnării contractului de delegarea a gestiunii serviciului de iluminat public.

Art. 17. (1) Contravaloarea serviciului public concesionar se va determina în baza prețurilor în vigoare.

(2) Valoarea contractului corespunde devizelor aprobate de către Consiliul Local al comunei Cucuteni. Plata lucrărilor se face, lunar, pe baza facturii emise de către concesionar în baza situațiilor de lucrări (care cuprind cantitățile lucrărilor executate, documente justificative) confirmate de către Concedent. Facturile vor fi însoțite de procesul verbal de recepție a lucrărilor, precum și de situația respectivă de plată avizată de reprezentanții concedentului.
CAPITOLUL VIII
 Finanțarea serviciului de iluminat public 
Art. 18. (1) În vederea asigurării continuității serviciului de iluminat public,Concedentul are responsabilitatea planificării și urmăririi lucrărilor de investiții necesare asigurării funcționării sistemului în condiții de siguranță și la parametrii ceruți prin prescripțiile tehnice.

(2) Mijloacele materiale și financiare necesare desfășurării activității se asigură prin bugetul de venituri și cheltuieli ale Concedentului. Cuantumul și regimul taxelor speciale necesare asigurării finanțării serviciului de iluminat public se stabilesc de către Concedent.  
(3) Structura și nivelul taxelor speciale vor fi stabilite astfel încât:

 a) să acopere costul efectiv al prestării serviciului;

 b) să asigure prestarea serviciului de iluminat public la nivelurile de calitate și indicatorii de performanță stabiliți de Consiliul Local al comunei Cucuteni prin caietul de sarcini, regulamentul serviciului de iluminat public și prin contractul de delegare a gestiunii, după caz;

 c) să asigure realizarea unui raport calitate-cost cât mai bun pentru serviciul de iluminat public prestat pe perioada angajată și asigurarea unui echilibru între riscurile și beneficiile asumate de părțile contractante;

 d) să asigure întreținerea și exploatarea eficientă a bunurilor aparținând domeniului public și privat al unității administrativ-teritoriale, afectate serviciului de iluminat public;

 e) să încurajeze investițiile de capital;

 f) să respecte și să asigure autonomia financiară a operatorului.
Art.19. (1) Finanțarea cheltuielilor curente de funcționare și de exploatare a serviciului de iluminat public se asigură din veniturile proprii ale concesionarului.

(2) Veniturile proprii ale concesionarului provin din:

  a) încasarea de la utilizatori, sub formă de prețuri sau tarife, reprezentând contravaloarea serviciilor furnizate/prestate, în baza chitanței, bonului fiscal și/sau facturii emise, sau în baza devizului în cazul lucrărilor prestate; 

  b) încasarea de la bugetul local, a sumelor reprezentând contravaloarea serviciului prestat către administrația locală, pe bază de devize de lucrări, fundamentate și întocmite în conformitate cu prescripțiile tehnice în vigoare. 

(3) Factura pentru serviciile prestate/furnizate cătreConcedent se emite în baza devizelor de lucrări acceptate deConcedent, cel târziu până la data de 15 a lunii următoare celei în care a fost efectuată prestația. În urma verificărilor,Concedentul va efectua plățile în perioada 24-31 a fiecărei luni, pentru luna anterioară.

(4) Neachitarea facturii către utilizator în termen de 30 de zile de la data scadentei atrage penalități de întârziere după cum urmează:

  a) penalităţile se datorează începând cu prima zi după data scadenţei;

  b) penalităţile sunt egale cu nivelul dobânzii datorate pentru neplata la termen a obligaţiilor bugetare;
  c) valoarea totală a penalităţilor nu va depăşi valoarea facturii şi se constituie în venit al operatorului.
(5) Dacă sumele datorate, inclusiv penalităţile, nu au fost achitate după 45 de zile de la primirea facturii, operatorul poate întrerupe furnizarea/prestarea serviciului cu un preaviz de 5 zile lucrătoare şi are dreptul să solicite recuperarea debitelor în instanţă.

(6) Reluarea furnizării/prestării serviciului se face în termen de maximum 3 zile de la data efectuării plăţii; cheltuielile aferente suspendării, respectiv reluării furnizării/prestării serviciului se suportă de utilizator.

(7) Sumele necesare finanțării funcţionării şi exploatării serviciului de iluminat public se prevăd în bugetul local şi se aprobă odată cu acestea, prin hotărârea Consiliului Local al _______  ____________________.

(8) Finanțarea investițiilor pentru dezvoltarea, funcționarea şi exploatarea serviciului de iluminat public din bugetul local se face în baza hotărârii Consiliului Local al comunei Cucuteni, jud. Iasi. _______  ____________________.

(9) Bunurile rezultate din investiţiile pentru reabilitarea, modernizarea şi dezvoltarea infrastructurii specifice sistemelor de iluminat public, care se realizează din fonduri proprii ale concesionarului, rămân în proprietatea acestuia pe toată durata contractului de delegare a gestiunii, dacă la încheierea acestuia nu s-a convenit altfel şi dacă, conform legii, nu fac parte din categoria bunurilor publice.

(10)  Obiectivele de investiții publice specifice infrastructurii tehnico-edilitare aferente serviciului concesionar, ce implică fonduri de la bugetul local, transferuri de la bugetul de stat sau fonduri comunitare, promovate de autoritățile administrației publice locale, se nominalizează în listele anuale de investiții anexate la bugetul local.
CAPITOLUL IX
Garantia de buna executie
Art. 20. (1) Concesionarul se obligă să constituie garanția de bună execuție a contractului până la concurența sumei de …………….. lei, după semnarea contractului de către părți. 

(2) Garanția de bună execuție se constituie din rețineri succesive lunar, în cuantum de ….% din valoarea facturii pentru lucrările de menținere și întreținere, începând de la prima situație de lucrări facturată, până la acoperirea sumei ce se va constitui cu titlu de garanție. Prestatorul se obligă să deschidă un cont la dispoziția autorității contractante în termen de cel mult 10 zile lucrătoare de la semnarea contractului de către ambele părți. Perioada pentru care se constituie garanția de bună execuție trebuie să acopere întreaga durată de valabilitate a contractului. 

(3) Concedentul se obligă să elibereze garanția pentru participare în 3 zile de la deschiderea contului pentru constituirea Garanției de bună execuție și să emită ordinul de începere a contractului prestării serviciilor după semnarea acestuia. 

(4) Concedentul are dreptul de a emite pretenții asupra garanției de bună execuție, în limita prejudiciului creat, dacă Concesionarul nu își execută, execută cu întârziere sau execută necorespunzător obligațiile asumate prin prezentul contract. Anterior emiterii unei pretenții asupra garanției de bună execuție, Concedentul are obligația de a notifica acest lucru Concesionarului, precizând totodată obligațiile care nu au fost respectate. 

(5) Concedentul se obligă să restituie garanția de bună execuție a contractului, astfel – garanția aferentă lucrărilor de întreținere-menținere se va restitui/elibera în termen de 14 zile de la data terminării prestării serviciilor care fac obiectul prezentului contract

CAPITOLUL X

Cantitatea și calitatea serviciilor, indicatorii de performanță
Art. 21. (1) Cantitatea, calitatea şi indicatorii de performanță ai serviciului de iluminat public sunt prevăzute in caietul de Sarcini şi Regulamentul Serviciului de Iluminat public Comuna Cucuteni, care sunt parte integrantă din prezentul contract; 

(2) Indicatorii de performanță stabilesc condițiile ce trebuie respectate de către concesionar in asigurarea serviciului de iluminat public; 

(3) Indicatorii de performanță asigură condițiile pe care trebuie să le îndeplinească serviciul de iluminat public în ce priveşte continuitatea fumizării acestuia din punct de vedere cantitativ și calitativ, al adaptării permanente al serviciului la cerințele utilizatorilor, al excluderii oricărei discriminări privind accesul la acesta, precum și al respectării reglementărilor specifice din domeniul iluminatului; 

(4) Concesionarul nu poate fi tras la răspundere pentru nerespectarea obligațiilor sale și /sau pentru pagubele rezultate din fulgerarea uneia din instalațiile electrice, vânt cu viteza mai mare de 120 km/oră, ceață cu privire la nivelul de iluminare, întreruperea iluminării ca urmare a întreruperii fumizării energiei electrice de către distribuitorul de energie electrică din motive independente de concesionar, deteriorarea rețelelor și toate pagubele rezultate din acte de vandalism sau accidente rutiere; 

Art.22. lndicatorii de performanță generali și garantați pentru serviciul de iluminat public sunt stabiliți in Regulamentul Serviciului de Iluminat public din Comuna Cucuteni.
CAPITOLUL XI
Împărțirea responsabilităților de mediu între concedent şi concesionar
Art.23. (1) Părților contractante le este interzis cu desăvârşire să ia măsuri care, prin finalitatea lor ar conduce la deteriorarea condițiilor de mediu în urma derulării prezentului contract de concesiune; 

(2) Responsabilitatea privind obținerea și deținerea de avize, autorizații și acorduri de mediu, conform legislației în vigoare, pentru activitățile care fac obiectul prezentului contract de concesiune, este în sarcina concesionarului, începând cu data intrării in vigoare a prezentului contract
CAPITOLUL XII
Încetarea contractului de delegare a gestiunii

Art. 24.  (1) Prezentul contract de delegare a gestiunii încetează în următoarele situații:

a) de plin drept, în situația în care concesionarului i se retrage licența de operator al serviciului public delegat, sau în cazul în care aceasta nu a fost prelungită la expirarea termenului pentru care a fost acordată; 
b) la expirarea duratei stabilite prin contract, dacă părțile nu convin, in scris, prelungirea acestuia in condițiile legii; 
c) în cazul în care interesul național sau local o impun, prin denunțarea unilaterală de către concedent, cu plata prestațiilor executate de concesionar și care au fost recepționate și neachitate la momentul în care intervine încetarea contractului de concesiune; 
d) în cazul nerespectării obligațiilor contractuale de către concesionar, prin reziliere, cu plata unei despăgubiri în sarcina concesionarului; 
e) in cazul nerespectării obligațiilor contractuale de către concedent, prin reziliere, cu plata unei despăgubiri în sarcina concedentului; 
f) la dispariția, dintr-o cauză de forță majoră, a bunului concesionat sau in cazul imposibilității obiective a concesionarului de a-1 exploata, prin renunțare, fără plata nici unei despăgubiri;
g) în cazul în care interesul național sau local o impun, prin răscumpărarea concesiunii, la propunerea concedentului, caz în care concedentul va întocmi o documentație tehnico- economică în care se va stabili prețul răscumpărării;
h) în caz de intrare în faliment a concesionarului. 

(2). La încetarea, din orice cauza, a contractului de concesionare, bunurile ce au fost utilizate de concesionar în expłoatarea concesiunii, vor fi repartizate după cum urmează: 

a) Bunurile care aparțin concesionarului și au fost utilizate de către acesta pe durata concesiunii și care prin înțelegere între părți pot reveni concedentului, dacă acesta își manifestă intenția de a le prelua prin cumpărare, de regulă la un preț cel puțin egal cu valoarea contabilă actualizată a bunurilor respective, ca bunuri de preluare; 

b) Bunurile care aparțin concesionarului și au fost utilizate pe durata concesiunii de către acesta, iar care la expirarea contractului de concesiune rămân în proprietatea concesionarului, ca bunuri 

CAPITOLUL XIII
 Forță majoră

Art. 25.  (1) Niciuna dintre părțile contractante nu răspunde de neexecutarea la termen sau/și de executarea în mod necorespunzător, total ori parțial, a oricărei obligații care îi revine în baza prezentului contract de delegare a gestiunii, dacă neexecutarea sau executarea necorespunzătoare a obligației respective a fost cauzată de forță majoră.

(2) Partea care invocă forța majoră este obligată să notifice deîndată celeilalte părți producerea evenimentului, precum și dovada forței majore și să ia toate măsurile posibile în vederea limitării consecințelor lui.

(3) Dacă în termen de 30 de zile de la producere evenimentul respectiv nu încetează, părțile au dreptul să își notifice încetarea de plin drept a prezentului contract de delegare a gestiunii fără ca vreuna dintre ele să pretindă daune-interese.

CAPITOLUL XIV
 Răspunderea contractuală 

Art. 26  (1) Nerespectarea de către părţile contractante a obligaţiilor cuprinse în prezentul contract de delegare atrage răspunderea contractuală a părţii în culpă.
(2) Pentru neexecutarea în termen a obligațiilor stabilite în contract de către partea în culpă, se vor percepe penalități de întârziere, în funcție de numărul de zile de întârziere.

(3) Pentru executarea necorespunzătoare a obligațiilor stabilite în contract, partea în culpă se obligă să-și ducă la îndeplinire corespunzător și complet obligațiile stabilite în sarcina sa, potrivit contractului, suportând și riscul acestor obligații și asumându-și cheltuielile necesare ducerii lor la îndeplinire. 

Art. 27. Concesionarul se obligă să administreze şi să exploateze obiectul delegării cu eficienţă maximă, pentru a conserva şi dezvolta valoarea acestuia pe toată durata contractului şi să despăgubească peConcedent de eventualele pagube produse din culpa sa.
Art. 28. Concesionarul îşi asumă toate riscurile ce decurg din exploatarea serviciului. Acesta este singurul răspunzător faţă de terţi, de accidentele, stricăciunile şi daunele rezultate din această exploatare.
Art. 29.  Concesionarul încheie poliţele de asigurare corespunzătoare ce sunt în sarcina sa.
Art. 30. La expirarea termenului de delegare, concesionarul este obligat să restituie, în deplină proprietate, liber de orice sarcină, bunurile date spre delegare inclusiv investiţiile realizate de cătreConcedent.
Art. 31. Programul de investiții aferent domeniului public aflat în gestiune va fi promovat d e Concedent în limita surselor de finanţare.
Art. 32. Concesionarul este exonerat de răspunderea pentru întreruperea sau oprirea serviciului în următoarele situaţii:


a) forţa majoră;


b) culpa Concedentului.
Art. 33.   Concesionarul va analiza reclamaţiile transmise de utilizatorii serviciului şi va stabili măsurile adecvate, în conformitate cu legislaţia şi reglementările în vigoare.
Art. 34.  Consecinţele financiare ale acestor decizii sunt în sarcina concesionarului, cu excepţia cazului de forţă majoră, a altor cauze independente de voinţa concesionarului sau când acestea rezultă dintr-o intervenţie aConcedentului în contradicţie cu clauzele prezentului contract.
CAPITOLUL XV
Litigii

Art. 35. Părțile convin ca toate neînțelegerile privind valabilitatea prezentului contract sau rezultate din interpretarea, executarea sau încetarea acesteia sa fie rezolvate pe cale amiabilă de reprezentanții lor. 

Art. 36. În cazul în care nu este posibilă rezolvarea litigiilor patrimoniale pe cale amiabilă, părțile se vor adresa Secției de contencios administrativ și fiscal a Tribunalului ………….. 

.
CAPITOLUL XVI 
Dispoziții finale
Art. 37. Modificarea prezentului contract de delegare se face numai prin act adiţional încheiat între părțile contractante. 
Art. 38.Concedentul poate modifica unilateral partea reglementară a prezentului contract de delegare, cu notificarea prealabilă cu 30 de zile a concesionarului, din motive excepţionale legate de interesul naţional sau local, după caz. În cazul în care modificarea unilaterală a contractului îi aduce un prejudiciu, concesionarul are dreptul să primească fără întârziere o justă despăgubire. În caz de dezacord între Concedent şi concesionar cu privire la suma despăgubirii, aceasta va fi stabilită de către instanţa judecatorească competentă; acest dezacord nu poate, în nici un caz, să permită concesionarului să nu-şi execute obligaţiile contractuale.

Art. 39. În cazul în care orice prevederi ale acestui contract devin discordante cu reglementările sau legislația națională sau din Uniunea Europeană, contractul va fi modificat.
Prezentul contract de delegare a gestiuni a fost încheiat în 2 exemplare, un exemplar pentru Concedent și unul pentru Concesionar și intră în vigoare la data semnării sale.
             CONCEDENT,






CONCESIONAR,
        ____________________

